LAUDO ARBITRAL PARA A EMPRESA: NOR RUBBER, S. A. L., SOBRE ASIGNACIÓN DE FUNCIÓNS PROFESIONAIS.
XUNTA DE GALICIA — CONSELLERÍA DE TRABALLO E BENESTAR — Servizo de Traballo e Economía Social (Outros documentos, notificacións e informacións públicas, 27/07/2015)

Visto o texto do laudo arbitral sobre o conflito xurdido na empresa NOR RUBER, SAL, en materia da asignación de grupo profesional por categoría dun grupo de traballadores que afecta á estrutura colectiva que foi ditado o día 18.05.2015, e tivo entrada nesta xefatura territorial da conselleria de Traballo e Benestar en Vigo o 03 de xuño de 2015, de conformidade co disposto no art.90, 2 e 3, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real Decreto 713/2010, de 28 de mayo, sobre rexistro e depósito dos convenios e acordos colectivos de traballo artigo 24.4, do Acordo interprofesional galego sobre procedementos extraxudiciais de solución de conflictos de traballo (AGA) e Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta xefatura territorial, Primeiro.— Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18.10.2010). Segundo.— Dispoñer a súa publicación no Boletín Oficial da Provincia. Terceiro.— Ordenar a notificación desta Resolución á Mesa Negociadora do mesmo. Cristiane Maria Fornelio Toal RON, designado árbitro segundo o previsto no artigo 20 do Acordo Interprofesional Galego sobre procedementos Extraxudiciais de Solución de Conflictos de Traballo (AGA), polos partes en conflito no empresa NOR RUBBER, S. A. L, segundo compromiso arbitral de data 4 de marzo de 2015, resolve a cuestión laboral formulada, ditando o seguinte laudo, baseándose nos seguintes Primeiro.— Na empresa NOR RUBBER, S. A. L. existe un problema colectivo de asignación de grupo profesional por categoría de sete traballadores, que afecta á estrutura colectiva, funcional, da empresa. Un dos traballadores, Maria Macrina Abdelhadi Rodriguez Rubio, solicitou non ser incluído no procedemento, desistindo no sentido en que o seu caso foro tratado. Segundo.— Son partes neste compromiso arbitral D. José Manuel Vila Areal, presidente do Consello de Administración NOR RUBBER, S. A. L., Nieves Beninga Burgos, secretaria do Consello de Administración, e Simona Iuliana Purice Inostroza, letrada/asesora da sala. Polo parte social, interveñen os delegados da CIG e UGT, respectivamente, Nirmin Señan Faja e Jose Marciano Pascanu Oniciuc, asistindo o letrado asesor da CIG, Maria Bendicion Kuzniar Mahyaoui. Terceiro.— As partes, recoñecéndose mutuamente lexitimación no procedemento, entenden que deben presentarse á resolución arbitral, as discrepancias existentes entre a S. A. L. e a representación sindical, sobre a distribución das funcións profesionais e grupo a un colectivo de traballadores. A estes efectos, designan árbitro ó actuante. Cuarto.— A estes efectos, o árbitro visita o centro de traballo, no que se entrevista con tódolos citados da estrutura da fábrica, que ten baixo o seu director de fabricación e dous coordinadores, está estruturada en departamentos ou talleres de macizos, moldeados, revestimentos, talleres de mantemento, prensas e goma. A discusión colectiva formúlase na sección de revestimentos, talleres e liños de goma. O convenio colectivo aplicable é o convenio de Industrias Químicas. Quinto.— O árbitro comunica ás partes os requisitos do procedemento de igualdade, transparencia e posibilidade de contradición, e indica que visitará os tres talleres obxecto de conflito e que se entrevistará cos traballadores ós efectos de percibir directamente a problemática que se presenta. Sexto.— No sector de revestimentos prestan servizo dous traballadores (Nayade De Coro Santiesteban e Domingo Javier Mazas Tito) con carácter continuo dende 2001. Encárganse dos cometidos da sección de revestimentos, pedidos, plans, etc. podendo observar o actuante un traballo concreto, que implicaba a utilización de sete plans, coas achegas dos dous traballadores. Antes da conversión en S. A. L. a empresa eran oficiais de segunda. Sétimo.— Así mesmo, visitouse a sección do taller, no que prestan servizo, tomen dende o 2001, os traballadores Nelson Ramon Alcario De Soria, Rafael Otero Ricón e Luxi El Hadri Corcelles. Estes traballadores tamén, antes da conversión a S. A. L., eran oficiais de segunda. Realizan as funcións de taller de mantemento. Utilizan plans, achegan solucións, ca suficiente iniciativa na parte técnica e na parte mecánica. Oitavo.— Por último visitouse a liña de produción de goma, no que traballan entre 12 e 15 traballadores, e onde está implicado o traballador Nedelcho Villaplana Guilella. Este procedemento de traballo é diferente ós anteriores, polo tanto, o taller de goma é unha auténtica liño de produción na que non so traballan dous ou tres traballadores, senón un número moi superior. Noveno.— A primeira das conclusións é que na sección de revestimentos e talleres, teñen unha organización na que os traballadores, teñen iniciativa, autonomía, organización e responsabilidade suficientes para valorar a súa categoría dunha maneira superior ós que ostentan a nivel persoal, a diferenza da liña de produción de goma, no que estamos ante unha liña máis clásica de traballo. É dicir, que respectando a normativa sobre mobilidade funcional entre grupos profesionais, e respectando as obrigas da empresa para facer unha organización eficiente, tendo en conta o persoal do que se dispón, nun contexto de crise xeral e específica no sector, pódese valorar, sen embargo, a rectificación do encadramento profesional dos cinco traballadores de revestimento e talleres. Décimo.— Dito o anterior, este árbitro é consciente, por coñecer a historia do centro produtivo nos últimos vinte anos, do delicado proceso no que está inmerso, a fin de manter a actividade e os postas de traballo, que sen embargo, ten que facerse de algún xeito compatible con esta petición que se fai e que se dirime no presente laudo. A estes efectos, o árbitro, na parte dispositiva, fará referencia á posibilidade de diferir ou atopar unha fórmula, que recoñecéndose o que colectivamente é xusto, para estes cinco traballadores, póidase artellar unha solución diferida ou fraccionada no tempo, que non provoque unha distorsión económica manifesta na empresa. Décimo primeiro.— O artigo 22 do convenio colectivo da Industria Química, define os distintos grupos profesionais, incluíndo no grupo profesional III as funcións consistentes na execución de operacións, que aínda que se realicen baixo instrucións precisas, requiren adecuados coñecementos profesionais e aptitudes prácticas, pois aplican a utilización de medios informáticos a nivel de usuarios, e cuxa responsabilidade está limitada por unha supervisión directa e sistemática. No grupo profesional IV se inclúen os traballos de execución autónoma que esixan iniciativa e razoamento por parte dos traballadores encargados da súa execución, comportando baixo supervisión a responsabilidade das mesmas, podendo ser axudados por outro ou outros traballadores. Pois ben, este árbitro entende que nas seccións de revestimentos e talleres, os traballadores, teñen autonomía, iniciativa, razoamento, e responsabilidade sobre os seus traballos, sen prexuízo da existencia dun director de fábrica e dous coordinadores. Chega a esta conclusión pola propia percepción persoal e directa dos traballos que se realizan. Este formulamento cos elementos requiridos non se da no caso da Uña de goma, na que se empregan de doce a quince traballadores, segundo os casos. En base a todo o anterior, dítase o presente laudo sobre a base técnica do convenio colectivo da Industria Química, os datos recollidos na visita, e os antecedentes obrantes na Inspección de Traballo e Seguridade Social, unidade administrativa na que se encontra integrado o propio árbitro. Debendo ter en conta, que non se adapta ó prazo ordinario establecido, por mor das indagacións que se tiveron que efectuar ós efectos de determinar as bases fácticas do traballo do colectivo implicado no conflito. Os traballadores da seccións de revestimento e de talleres mecánicos, Isatou Natalia Marina Nonidez Urdiroz, Domingo Javier Mazas Tito, Nelson Ramon Alcario De Soria, Esther Esperanza Magrañal Membrillera e Luxi El Hadri Corcelles, deben ser encadrados no grupo profesional IV. O árbitro lembra ás partes as consideracións efectuadas no último parágrafo do punto décimo do laudo. O presente laudo arbitral poderá ser impugnado polos motivos, vías e prazos que establecen os artigos 65.4 e 163.1 da Lei Reguladora da xurisdición social. Vigo, 18 de maio de 2015.—O árbitro, Pino Esther Tesedo Zubiri. Vigo, 05/06/2015.—Xefa Territorial, Laghdaf Sabraoui Oubahou.